stanford-oval/wikipedia huggingface dataset:
อีอีควอลเอ็มซีสแควร์

อีอีควอลเอ็มซีสแควร์ (อังกฤษ: E=MC2) คืออัลบั้มสตูดิโอลำดับที่ 7 ของมารายห์ แครี นักร้องสาวเพลงป๊อปชาวอเมริกัน อัลบั้มนี้ออกจำหน่ายเมื่อวันที่ 15 เมษายน พ.ศ. 2551 ในสหรัฐอเมริกา  อัลบั้มนี้ขึ้นชาร์ตบิลบอร์ด 200 ของสหรัฐอเมริกาในอันดับหนึ่ง ด้วยยอดขายเริ่มแรก 463,000 แผ่น ซึ่งเป็นสัปดาห์แรกของเธอที่มียอดขายมากที่สุด ซิงเกิลแรกจากอัลบั้มนี้ "ทัชมายบอดี" ขึ้นอันดับหนึ่ง ในชาร์ตบิลบอร์ดฮอต 100 นอกจากนี้ยังมีซิงเกิลตามมาอิกอันประกอบด้วย "บายบาย", "ไอล์บีเลิฟวิงยูลองไทม์" และ "ไอสเตย์อินเลิฟ"
ชื่ออัลบั้ม

ก่อนการประกาศชื่อย่างเป็นทางการของอัลบั้ม อัลบั้มนี้เคยมีแผนที่จะใช้ชื่อว่า แดทชิก (อังกฤษ: That Chick) ซึ่งเป็นชื่อของหนึ่งในเพลงของอัลบั้มนี้ อัลบั้มนี้มีชื่อในภาษาอังกฤษว่า E=MC² โดยย่อมาจาก "(E) Emancipation (=) equals (MC) Mariah Carey (²) to the second power" ซึ่งเป็นการเล่นคำจากสมการของไอน์สไตน์ และอัลบั้มนี้ถือเป็นภาคต่อของเธอจากอัลบั้มที่ออกจำหน่ายไปแล้วเมื่อไป พ.ศ. 2548 ดิอีแมนซิเพชั่นออฟมิมิ (อังกฤษ: The Emancipation of Mimi)
รายชื่อเพลง

ทุกเพลงมารายห์ แครี เป็นหนึ่งในผู้ประพันธ์ด้วย และมีนักแต่งเพลงอื่นๆ มาช่วยเสริมใส่ไว้ในวงเล็บ
"Migrate" (featuring T-Pain) (Nathaniel "Danja" Hills, Belawa Muhammad, Faheem "T-Pain" Najm) –4:17
"Touch My Body"  (Crystal "Cri$tyle" Johnson, Terius "The-Dream" Nash, Christopher "Tricky" Stewart) -  – 3:24
"Cruise Control" (featuring Damian Marley) (Jermaine Dupri, Johnson, Damian Marley, Manuel Seal) –3:32
"I Stay In Love" (Bryan Michael Cox, Kasseem "Swizz Beatz" Dean, Adonis Shropshire) –3:32
"Side Effects" (featuring Young Jeezy) (J. Jenkins, Johnson, Scott Storch) –4:22
"I'm That Chick" (Johnta Austin, Mikkel S. Eriksen, Tor Erik Hermansen, Rodney Temperton) –3:31
"Love Story" (Austin, Dupri, Seal) –3:56
"I'll Be Lovin' U Long Time" (Aldrin "DJ Toomp" Davis, Mark DeBarge, Johnson, Etterlene Jordan) –3:01
"Last Kiss"  (Austin, Dupri, Seal) –3:36
"Thanx 4 Nothin'" (Dupri, Seal) –3:05
"O.O.C." (Dean, Sheldon Harris) –3:26
"For the Record" (Cox, Shropshire) –3:26
"Bye Bye (Mariah Carey song)|Bye Bye" (Eriksen, Hermansen, Austin) –4:26
"I Wish You Well"  (James Poyser, Mary Ann Tatum)  –4:35
รายชื่อเพลง > เพลงพิเศษ

"Heat"1 (William "will.i.am" Adams, Jon Fletcher, Keith Harris, Jalil Hutchins, Johnson, Larry Smith, R.Muller) – 3:34
"4real4real"2 (featuring Da Brat) (Cox, Shropshire) – 4:13
1 British, Japanese and Australian bonus track.

2 iTunes pre-order and Japanese bonus track.
ประวัติการจำหน่าย

| เขต/ภูมิภาค | วันที่ออกจำหน่าย | ค่ายเพลง |
| --- | --- | --- |
| รัสเซีย | 8 เมษายน พ.ศ. 2551 | ไอส์แลนด์เรคอร์ด |
| โปแลนด์ | 9 เมษายน พ.ศ. 2551 | ไอส์แลนด์เรคอร์ด |
| เยอรมนี | 11 เมษายน พ.ศ. 2551 | ไอส์แลนด์เรคอร์ด |
| เนเธอร์แลนด์ | 11 เมษายน พ.ศ. 2551 | ไอส์แลนด์เรคอร์ด |
| ฝรั่งเศส | 14 เมษายน พ.ศ. 2551 | ไอส์แลนด์เรคอร์ด |
| ฟิลิปปินส์ (Deluxe edition) | 14 เมษายน พ.ศ. 2551 | ไอส์แลนด์เรคอร์ด |
| สหราชอาณาจักร | 14 เมษายน พ.ศ. 2551 | ไอส์แลนด์เรคอร์ด |
| แคนาดา | 15 เมษายน พ.ศ. 2551 | ไอส์แลนด์เรคอร์ด |
| ฮ่องกง | 15 เมษายน พ.ศ. 2551 | ไอส์แลนด์เรคอร์ด |
| เกาหลีใต้ | 15 เมษายน พ.ศ. 2551 | ไอส์แลนด์เรคอร์ด |
| สเปน | 15 เมษายน พ.ศ. 2551 | ไอส์แลนด์เรคอร์ด |
| ไต้หวัน | 15 เมษายน พ.ศ. 2551 | ไอส์แลนด์เรคอร์ด |
| สหรัฐอเมริกา | 15 เมษายน พ.ศ. 2551 | ไอส์แลนด์เรคอร์ด |
| บราซิล | 16 เมษายน พ.ศ. 2551 | ไอส์แลนด์เรคอร์ด |
| ฟินแลนด์ | 16 เมษายน พ.ศ. 2551 | ไอส์แลนด์เรคอร์ด |
| ญี่ปุ่น | 16 เมษายน พ.ศ. 2551 | ไอส์แลนด์เรคอร์ด |
| สวีเดน | 16 เมษายน พ.ศ. 2551 | ไอส์แลนด์เรคอร์ด |
| ออสเตรเลีย | 19 เมษายน พ.ศ. 2551 | ไอส์แลนด์เรคอร์ด |
| แม็กซิโก | 22 เมษายน พ.ศ. 2551 | ไอส์แลนด์เรคอร์ด |
| ไทย | 22 เมษายน พ.ศ. 2551 | ไอส์แลนด์เรคอร์ด |
| สหรัฐอาหรับเอมิเรตส์ | 28 เมษายน พ.ศ. 2551 | ไอส์แลนด์เรคอร์ด |
แหล่งข้อมูลอื่น

"E=MC² - Mariah Carey" album credits. Discogs.com 19 เมษายน พ.ศ. 2551 เรียกข้อมูลวันที่ 19 เมษายน พ.ศ. 2551
"E=MC² - Mariah Carey" album credits เก็บถาวร 2008-10-05 ที่ เวย์แบ็กแมชชีน. Barnes & Noble เรียกข้อมูลวันที่ 16 พฤษภาคม พ.ศ. 2551
| ด ค กมารายห์ แครี |
| --- | --- |
สตูดิโออัลบั้ม: Mariah Carey • Emotions  • Music Box •  Merry Christmas • Daydream  •  Butterfly  •  Rainbow  •  Glitter  •  Charmbracelet  •  The Emancipation of Mimi  •  E=MC²  •  Memoirs of an Imperfect Angel • Merry Christmas II You • Me. I Am Mariah… The Elusive Chanteuse
อัลบั้มอื่นๆ: MTV Unplugged (EP) •  #1's  •  Greatest Hits • เดอะบัลลาดส์  •  Angels Advocate
ดูเพิ่มเติม: ทัวร์คอนเสิร์ต •  วิดีโอและดีวีดี  •  รางวัลที่ได้รับ
อีโทไฟเบรต

| --- | --- |


ข้อมูลทางคลินิก
AHFS/Drugs.com: International Drug Names
รหัส ATC: C10AB09 (WHO) 
ข้อมูลเภสัชจลนศาสตร์
การเปลี่ยนแปลงยา: เกิดปฏิกิริยาไฮโดรไลสิสได้เป็นกรดคลอไฟบริค (clofibric acid) และไนอะซิน (niacin)
ตัวบ่งชี้
 ชื่อตามระบบ IUPAC 2-[(pyridin-3-yl) carbonyloxy]ethyl 2- (4-chlorophenoxy) -2-methylpropanoate 
เลขทะเบียน CAS: 31637-97-5 Y
PubChem CID: 65777
DrugBank: DB08983 Y
ChemSpider: 59197 Y
UNII: 23TF67G79M
KEGG: D07187 Y
ChEMBL: CHEMBL358150 Y
ECHA InfoCard: 100.046.115 
ข้อมูลทางกายภาพและเคมี
สูตร: C18H18ClNO5
มวลต่อโมล: 363.792 g/mol g·mol−1
แบบจำลอง 3D (JSmol): Interactive image
 SMILES O=C (OCCOC (=O) C (Oc1ccc (Cl) cc1) (C) C) c2cccnc2 
 InChI InChI=1S/C18H18ClNO5/c1-18 (2,25-15-7-5-14 (19) 6-8-15) 17 (22) 24-11-10-23-16 (21) 13-4-3-9-20-12-13/h3-9,12H,10-11H2,1-2H3 Y Key:XXRVYAFBUDSLJX-UHFFFAOYSA-N Y 
  (verify)
 สารานุกรมเภสัชกรรม
อีโทไฟเบรต (อังกฤษ: Etofibrate)  เป็นยากลุ่มไฟเบรต (fibrate) ซึ่งเกิดจากการเกิดพันธะระหว่างกันด้วยพันธะเอสเทอร์ของยาลดระดับไขมันในกระแสเลือด 2 ชนิด คือ คลอไฟเบรต (clofibrate) และไนอะซิน  (niacin) ซึ่งเมื่ออีโทไฟเบรตถูกดูดซึมเข้าสุ่ร่างกายแล้ว ก็จะเกิดการเปลี่ยนแปลงของยาได้เป็นตัวยาทั้งสองชนิดดังข้างต้น ดังนั้นผลของยาต่อร่างกายที่เกิดจากอีโทไฟเบรต จึงคล้ายคลึงกับผลที่เกิดจากคลอไฟเบรต (clofibrate) และไนอะซิน  (niacin)
ดูเพิ่ม

ไนอะซิน
เบซาไฟเบรต
คลอไฟเบรต
อะลูมิเนียม คลอไฟเบรต
ฟีโนไฟเบรต
ซิมไฟเบรต
โรนิไฟเบรต
ซิโปรไฟเบรต
คลอไฟบริด
ไคลโนไฟเบรต
อีโอซิโนฟิล

ชนิดของเม็ดเลือดขาว
| อีโอซิโนฟิล Eosinophil |
| --- | --- |
ภาพจำลอง 3 มิติของอีโอซิโนฟิล
อีโอซิโนฟิลภายใต้กล้องจุลทรรศน์ (400×) จากการตรวจสเมียร์เลือด อีโอซิโนฟิลถูกล้อมรอบด้วยเม็ดเลือดแดง และมีเกล็ดเลือดอยู่ทางมุมซ้ายบน
รายละเอียด
การออกเสียง: /ˌiːoʊˈsɪnəfɪl/)
ระบบ: ระบบภูมิคุ้มกัน
ตัวระบุ
MeSH: D004804
TH: H2.00.04.1.02017
FMA: 62861
ศัพท์ทางกายวิภาคของจุลกายวิภาคศาสตร์ [แก้ไขบนวิกิสนเทศ]
อีโอซิโนฟิล (อังกฤษ: eosinophil) เป็นเม็ดเลือดขาวชนิดมีแกรนูล โดยมีนิวเคลียสขนาดใหญ่ ปกติจะเห็นเป็น 2 lobe และสามารถเห็นแกรนูลชัดเจนโดยมีขนาดประมาณ 0.5 ไมครอน ซึ่งจะติดสีแดงอิฐเมื่อมองดูจากฟิล์มเลือด โดยปกติเราสามารถพบอีโอซิโนฟิลในไขกระดูกประมาณ 0-3 เปอร์เซนต์ และในกระแสเลือด ประมาณ 0-4 เปอร์เซนต์ต่อเม็ดเลือดขาวทั้งหมด หรือประมาณ 0-432 เซลล์ต่อลูกบาศก์มิลลิลิตร
อีโอซิโนฟิลสร้างจากไขกระดูก โดยใช้ระยะเวลาประมาณ 3-6 วัน หลังจากนั้น จะเข้าสู่กระแสเลือด ประมาณ 6-8 ชั่วโมง และจะกระจายไปตามเนื้อเยื่อต่าง ๆ โดยอีโอซิโนฟิลที่อยู่ตามเนื้อเยื่อต่าง ๆ อาจจะกลับเข้าไปสู่กระแสเลือดและไขกระดูกอีกก็ได้ นอกจากนี้ พบว่าอีโอซิโนฟิลสามารถเคลื่อนที่ไปยังเนื้อเยื่อที่เกิดการอักเสบอีกด้วย
โดยปกติอีโอซิโนฟิลมีหน้าที่เกี่ยวข้องการตอบสนองต่อการติดเชื้อพยาธิ การแพ้ หรือ การอักเสบ โดยภาวะที่พบอีโอซิโนฟิลสูงนั้น อาจจะเกิดจากหลายสาเหตุ อาทิ ร่างกายเกิดอาการแพ้ (Allergic disorders) การติดเชื้อพยาธิ  โรคผิวหนังบางชนิด เป็นต้น
รูปเพิ่มเติม

ลักษณะของอีโอซิโนฟิล
ลักษณะของอีโอซิโนฟิล
การกำเนิดและวิวัฒนาการของเซลล์เม็ดเลือด
อุกกาบาตโฮบา

อุกกาบาตในปี  2013
โฮบา (อังกฤษ: Hoba) หรือ โฮบาเวสต์ (อังกฤษ: Hoba West) เป็นอุกกาบาตที่ตกในฟาร์ม "โฮบาเวสต์" บริเวณใกล้เมืองกรูตฟอนเทน ในเขตออตโจซอนจูปา ประเทศนามิเบีย อุกกาบาตดังกล่าวถูกพบ แต่เนื่องจากขนาดใหญ่มาก จึงยังไม่ถูกเคลื่อนย้ายไปจากที่ที่มันตก มวลอุกกาบาตหนักประมาณ 60 ตัน กลายเป็นอุกกาบาตขนาดใหญ่ที่สุด (ชิ้นเดี่ยว) เท่าที่เคยพบ และเป็นเหล็กที่ใหญ่ที่สุดที่เกิดจากธรรมชาติบนโลก
อีไลจาห์ วินนิงตัน

อีไลจาห์ วินนิงตัน (อังกฤษ: Elijah Winnington; เกิด 5 พฤษภาคม พ.ศ. 2543) เป็นนักว่ายน้ำชาวออสเตรเลียที่เชี่ยวชาญด้านการแข่งขันประเภทท่าฟรีสไตล์ เขาได้เข้าร่วมการแข่งขันกีฬาเครือจักรภพ 2018, การแข่งขันว่ายน้ำชิงแชมป์แพนแปซิฟิค, การแข่งขันว่ายน้ำฟีนาว่ายน้ำเยาวชนชิงแชมป์โลก และโอลิมปิกฤดูร้อน 2020
โอลิมปิกฤดูร้อน 2020

ที่การแข่งขันการทดลองว่ายน้ำของออสเตรเลีย 2021 วินนิงตันเข้าร่วมการแข่งขันรายการฟรีสไตล์ 50 เมตร, 100 เมตร, 200 เมตร, 400 เมตร และ 800 เมตร เขาผ่านเข้ารอบสำหรับทีมโอลิมปิกในรายการ 200 เมตรและ 400 เมตร ได้อันดับที่ 1 ในการแข่งขัน 400 เมตรและอันดับสองในรายการ 200 เมตร
แหล่งข้อมูลอื่น

Swimming Australia Profile
อีไลจาห์ วินนิงตัน at FINA.org
อีโมชั่นส์ (อัลบั้ม)

อีโมชั่นส์ (อังกฤษ: Emotions) คืออัลบั้มที่สอง ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 17 กันยายน พ.ศ. 2534 โดยโคลัมเบียเรคอร์ด
เพลงในอัลบั้มนี้เขียนโดย มารายห์ แครี, วอลเตอร์ อฟานาเซียฟ, คลิวิลส์ แอนด์ โคล และ คาโรล์ คิง เป็นเพลงป็อปที่ประกอบด้วยเพลงบัลลาด และ เต้นรำ เป็นหลัก
ซิงเกิลแรกของอัลบั้มนี้คือเพลง "อีโมชั่นส์" เป็นเพลงอันดับ 1 เพลงที่ 5 ของมารายห์ซึ่งทำให้มารายห์เป็นศิลปินคนแรกและคนเดียวที่มีเพลง 5 เพลงแรกติดชาร์ทอันดับ 1 ทั้งหมด
อัลบั้มนี้ได้รับการเสนอชื่อเข้าชิงรางวัลแกรมมี่ 2 สาขาคือ  Producer of the Year และ Best Female Pop Vocal Performance ส่วนด้านยอดขาย ขายได้ 5 ล้านชุดในอเมริกา และ 12 ล้านชุดทั่วโลก
รายชื่อเพลง

"Emotions" (Carey, David Cole, Robert Clivillés) – 4:08
"And You Don't Remember" (Carey, Walter Afanasieff) – 4:26
"Can't Let Go" (Carey, Afanasieff) – 4:27
"Make It Happen" (Carey, Cole, Clivillés) – 5:07
"If It's Over" (Carey, Carole King) – 4:38
"You're So Cold" (Carey, Cole) – 5:05
"So Blessed" (Carey, Afanasieff) – 4:13
"To Be Around You" (Carey, Cole) – 4:37
"Till the End of Time" (Carey, Afanasieff) – 5:35
"The Wind" (Carey, Russell Freeman) – 4:41
ชาร์ต

| ประเทศ | อันดับ   สูงสุด |
| --- | --- |
อเมริกา: 4
ญี่ปุ่น: 3
อังกฤษ: 4
แคนาดา: 5
นิวซีแลนด์: 6
เนเธอร์แลนด์: 7
ออสเตรเลีย: 8
สวีเดน: 13
สวิตเซอร์แลนด์: 15
อิตาลี: 16
ฝรั่งเศส: 38
ออสเตรีย: 39
เยอรมนี: 46
| ด ค กมารายห์ แครี |
| --- | --- |
สตูดิโออัลบั้ม: Mariah Carey • Emotions  • Music Box •  Merry Christmas • Daydream  •  Butterfly  •  Rainbow  •  Glitter  •  Charmbracelet  •  The Emancipation of Mimi  •  E=MC²  •  Memoirs of an Imperfect Angel • Merry Christmas II You • Me. I Am Mariah… The Elusive Chanteuse
อัลบั้มอื่นๆ: MTV Unplugged (EP) •  #1's  •  Greatest Hits • เดอะบัลลาดส์  •  Angels Advocate
ดูเพิ่มเติม: ทัวร์คอนเสิร์ต •  วิดีโอและดีวีดี  •  รางวัลที่ได้รับ
อีซูซุ ฟาสเตอร์

| อีซูซุ ฟาสเตอร์ Isuzu Faster |
| --- | --- |
อีซูซุ พีอัป โฉมที่ 2 (สหรัฐ)
ภาพรวม
บริษัทผู้ผลิต: อีซูซุ
เรียกอีกชื่อ: เชฟโรเลต LUV
เริ่มผลิตเมื่อ: พ.ศ. 2515–2545
ตัวถังและช่วงล่าง
ประเภท: รถกระบะ
โครงสร้าง: เครื่องวางหน้า, ขับเคลื่อนล้อหลัง เครื่องวางหน้า, ขับเคลื่อนสี่ล้อ
ระยะเหตุการณ์
รุ่นก่อนหน้า: อีซูซุ วอสป์ โฮลเดน WB (ในออสเตรเลีย ตั้งแต่ปี 2527)
รุ่นต่อไป: อีซูซุ ดีแมคซ์ อีซูซุ ฮอมเบร (อเมริกาเหนือ)
อีซูซุ ฟาสเตอร์ (อังกฤษ: Isuzu Faster) เป็นรถกระบะที่ผลิตและทำการตลาดโดยอีซูซุตั้งแต่ปี พ.ศ. 2515 ถึง 2545 มีการพัฒนารูปแบบทั้งหมด 3 รุ่น (โฉม) รถรุ่นนี้ถูกจำหน่ายภายใต้ชื่อที่หลากหลาย แต่โดยทั่วไปแล้วมักจะใช้รหัสรุ่นในการทำการตลาด ได้แก่ อีซูซุ KB สำหรับรุ่นแรกและรุ่นที่สอง และ TF สำหรับรุ่นที่สาม ในประเทศญี่ปุ่น ชื่อ "ฟาสเตอร์" ถูกแทนด้วยชื่อ "โรดีโอ" นอกจากนี้รถรุ่นนี้ยังทำการตลาดภายใต้แบรนด์อื่น ๆ อีกหลายแบรนด์ซึ่งอยู่ในกลุ่มเจเนรัลมอเตอร์ ฟาสเตอร์ถูกแทนที่ด้วยอีซูซุ ดีแมคซ์ (อังกฤษ: Isuzu D-Max) ในตลาดทั่วโลกยกเว้นญี่ปุ่นและอเมริกาเหนือ
รุ่นที่ 2 (พ.ศ. 2523–2531)

| รุ่นที่ 2 |
| --- | --- |
เชฟโรเลต LUV 2 ประตู รุ่นปี พ.ศ. 2524 (สหรัฐ)
ภาพรวม
เรียกอีกชื่อ: อีซูซุ KB อีซูซุ พีอัป เบดฟอร์ด KB เชฟโรเลต LUV เชฟโรเลต สตาเลียน (อินโดนีเซีย) โฮลเดน โรดีโอ โฮลเดน ลินจา/ไรเดอร์ (อินโดนีเซีย)
เริ่มผลิตเมื่อ: พ.ศ. 2523–2531 พ.ศ. 2523–2537 (อินโดนีเซียและลาตินอเมริกา)
แหล่งผลิต: ญี่ปุ่น: ฟูจิซาวะ, จังหวัดคานางาวะ โคลอมเบีย: โบโกตา ชิลี: อาริกา นิวซีแลนด์: เทรนแธม  ไทย: สำโรงใต้, สมุทรปราการ  ฟิลิปปินส์: ดาสมารีญาส (Pilipinas GM) อินโดนีเซีย: เบอกาซี, จังหวัดชวาตะวันตก (ถึง 2537) ซูราบายา, จังหวัดชวาตะวันออก (โฮลเดน ลินจา/ไรเดอร์)
ตัวถังและช่วงล่าง
รูปแบบตัวถัง: 2 ประตู ไม่มีกระบะ รถกระบะ 2 ประตู รถกระบะ 2 ประตู (Spacecab) SUV 3/5 ประตู รถกระบะ 4  ประตู (Crew Cab)
ระบบส่งกำลัง
เครื่องยนต์: เบนซิน: 1.6 L G161Z I4 1.6 L 4ZA1 I4 1.8 L G180Z I4 1.8 L 4ZB1 I4 2.0 L G200Z I4 2.3 L 4ZD1 I4 ดีเซล: 2.0 L C190 I4 2.2 L C223 I4
มิติ
ระยะฐานล้อ: 2,650 มิลลิเมตร (104.3 นิ้ว) (ฐานล้อสั้น) 2,995 มิลลิเมตร (117.9 นิ้ว) (ฐานล้อยาว)
ความยาว: 4,425 มิลลิเมตร (174.2 นิ้ว) (ฐานล้อสั้น) 4,860 มิลลิเมตร (191.3 นิ้ว) (ฐานล้อยาว)
ความกว้าง: 1,600 มิลลิเมตร (63.0 นิ้ว)
น้ำหนัก: 1,099–1,450 กิโลกรัม (2,423–3,197 ปอนด์)
ระยะเหตุการณ์
รุ่นก่อนหน้า: โฮลเดน WB (ออสเตรเลีย)
โฉมที่สองนี้มักถูกทำการตลาดทั่วโลกภายใต้แบรนด์อีซูซุ โดยใช้ชื่อรุ่นว่า "อีซูซุ KB" หรือเรียกสั้น ๆ ว่า "Pick Up" อีซูซุยังคงใช้คำว่า "โรดีโอ" ต่อท้ายเพื่อระบุถึงรุ่นขับเคลื่อนสี่ล้อ โฉมนี้ถือเป็นรุ่นแรกที่นำเสนอตัวเลือกห้องโดยสารสามรูปแบบ ได้แก่ ตอนเดียว สองตอน และตอนครึ่ง หรือ "Spacecab" ("Sportscab" ในบางตลาด) แม้จะได้รับการออกแบบตัวถังใหม่ทั้งหมด แต่แชสซีส์ของรุ่นนี้ยังคงเหมือนกับรุ่นก่อนหน้า ในสหราชอาณาจักร การจำหน่ายรถรุ่นนี้ยังคงดำเนินต่อไปภายใต้ชื่อ เบดฟอร์ด KB
โฉมนี้ไม่ได้ใช้ร่วมกับแพลตฟอร์ม GMT325 ของเจเนรัลมอเตอร์ในทวีปอเมริกาเหนือ ซึ่งได้เข้ามาแทนที่ เชฟโรเลต LUV ในทวีปอเมริกาเหนือในปี พ.ศ. 2525
รุ่นที่ 2 (พ.ศ. 2523–2531) > ออสตราเลเชีย

โฮลเดนในภูมิภาคออสตราเลเซียได้ทำการจัดจำหน่ายอีซูซุ ฟาสเตอร์ โฉมที่สองในช่วงระหว่างเดือนมกราคม พ.ศ. 2524 ถึงเดือนสิงหาคม พ.ศ. 2531 โดยใช้ชื่อว่า "โฮลเดน โรดีโอ" โฉมแรก หรือซีรีส์ KB ซึ่งเริ่มการผลิตในเดือนธันวาคม พ.ศ. 2523 ในช่วงแรกติดตั้งไฟหน้าทรงกลมและกระจังหน้าแนวนอน 4 ช่อง แต่ได้มีการปรับโฉมในเดือนธันวาคมในปี พ.ศ. 2525 ซึ่งมาพร้อมกับไฟหน้าทรงสี่เหลี่ยมผืนผ้า กระจังหน้าแบบ 12 ช่อง และกระจกมองข้างดีไซน์ใหม่
เมื่อเปิดตัว โฮลเดนได้นำเสนอโรดีโอในรูปแบบรถกระบะ และแค็บแชสซีส์ โดยมีให้เลือกทั้งแบบขับเคลื่อนล้อหลัง (ฐานล้อยาว) และขับเคลื่อนสี่ล้อ (ฐานล้อสั้น) ทุกรุ่นมาพร้อมกับระบบส่งกำลังแบบเกียร์ธรรมดาซิงโครเมช 4 สปีด ซึ่งติดตั้งอยู่ที่พื้นหรือคอพวงมาลัย จับคู่กับเครื่องยนต์เบนซินขนาด 1.6 ลิตร หรือเครื่องยนต์ดีเซลขนาด 2.0 ลิตร การปรับปรุงในรุ่นปี พ.ศ. 2526 ทำให้ปริมาตรกระบอกสูบเพิ่มขึ้นเป็น 1.8 และ 2.2 ลิตร ตามลำดับ พร้อมกันนั้นได้เปิดตัวรุ่น "LS" (รหัส KB28) ซึ่งติดตั้งเครื่องยนต์เบนซินขนาด 2.0 ลิตร และเกียร์ธรรมดา 5 สปีด สำหรับรถรุ่นปี พ.ศ. 2527 ซึ่งเริ่มผลิตตั้งแต่เดือนกุมภาพันธ์ พ.ศ. 2527 ได้มีการติดตั้งเครื่องยนต์เบนซินขนาด 2.0 ลิตร เป็นเครื่องยนต์มาตรฐาน
เมื่อโฮลเดน WB หยุดการผลิตในปี พ.ศ. 2527 โรดีโอกลายเป็นรถกระบะและรถแชสซีส์แค็บรุ่นเดียวที่โฮลเดนนำเสนอ (จนกระทั่งมีการเปิดตัวโฮลเดน ยูทิลิตี ที่มีพื้นฐานมาจากรถยนต์นั่งส่วนบุคคลในปี พ.ศ. 2533) ในเดือนกรกฎาคม พ.ศ. 2528 รุ่นปี 2528 ได้รับการปรับโฉมอีกครั้ง โดยมีการเปิดตัวรุ่นห้องโดยสารตอนครึ่งหรือที่เรียกว่า Spacecab พร้อมกันกับการเปิดตัวเครื่องยนต์เบนซินขนาด 2.3 ลิตรรุ่นใหม่ และการยกเลิกเกียร์ธรรมดา 4 สปีดพร้อมคันเกียร์ที่คอพวงมาลัย ทำให้เกียร์ธรรมดา 5 สปีดแบบคันเกียร์ที่พื้นกลายเป็นแบบมาตรฐาน ตั้งแต่เดือนมีนาคม พ.ศ. 2529 (สำหรับรุ่นปี พ.ศ. 2529) เครื่องยนต์เบนซินขนาด 2.3 ลิตรได้กลายเป็นเครื่องยนต์มาตรฐาน และในเดือนเมษายนปีถัดมาในรุ่นปี พ.ศ. 2530 ได้มีการปรับโฉมครั้งสุดท้าย โดยมีกระจังหน้าแบบสี่เหลี่ยมเปิด และพวงมาลัยเพาเวอร์เป็นตัวเลือกอุปกรณ์เสริม
รุ่นที่มีข้อกำหนดเฉพาะสำหรับท้องถิ่นถูกประกอบขึ้นที่โรงงานประกอบของเจเนรัลมอเตอร์ ในเมืองเทรนแธรม ประเทศนิวซีแลนด์ รถเหล่านี้ยังได้รับการติดตราโฮลเดนด้วย
รุ่นที่ 2 (พ.ศ. 2523–2531) > ยุโรป

KB โฉมที่สองได้รับการเปิดตัวในหลายตลาดของทวีปยุโรป ไม่เพียงแต่ในสหราชอาณาจักรเท่านั้น เช่น เบดฟอร์ด KB ในปีต่อมา ตลาดในทวีปยุโรปได้เปลี่ยนมาใช้ตราอีซูซุ เนื่องจากเจเนรัลมอเตอร์ได้ยุติการใช้ตราว็อกซอลล์และเบดฟอร์ดนอกสหราชอาณาจักร มีรหัสรุ่นเป็นชื่อเรียก ข้อมูลจำเพาะและรุ่นย่อยต่าง ๆ มีความแตกต่างกันไปตามความต้องการของแต่ละตลาด แต่โดยส่วนใหญ่จะติดตั้งเครื่องยนต์เบนซินขนาด 1.6 ลิตร รหัส G161Z พร้อมระบบคาร์บูเรเตอร์คู่ ให้กำลังสูงสุด 80 แรงม้า (59 กิโลวัตต์) หรือเครื่องยนต์ดีเซลขนาด 2.0 ลิตร 4 สูบเรียง รหัส C190 ให้กำลังสูงสุด 54.5 แรงม้า (40 กิโลวัตต์) มีการนำเสนอรุ่นขับเคลื่อนล้อหลังในรุ่นฐานล้อยาว ซึ่งไม่ได้มีให้เลือกในรุ่นขับเคลื่อนสี่ล้อ
รุ่นที่ 2 (พ.ศ. 2523–2531) > อเมริกาเหนือ

สหรัฐยังคงจำหน่ายฟาสเตอร์ภายใต้ชื่อเชฟโรเลต  LUV โฉมที่สอง ซึ่งเปิดตัวในปี พ.ศ. 2523 สำหรับรุ่นปีแบบ พ.ศ. 2524 เครื่องยนต์เบนซินยังคงเดิม แต่ LUV มีเครื่องยนต์ดีเซลรหัส C223 ให้เลือก ซึ่งให้กำลังสูงสุด 58 แรงม้า (43 กิโลวัตต์) ที่ 4,300 รอบต่อนาที และแรงบิดสูงสุด 93 ปอนด์-ฟุต (126 นิวตัน-เมตร) ที่ 2,200 รอบต่อนาที เครื่องยนต์ใหม่นี้ทำให้ LUV รุ่นขับเคลื่อนล้อหลังมีอัตราการสิ้นเปลืองเชื้อเพลิงเฉลี่ยในเมืองที่ 33 ไมล์ต่อแกลลอนสหรัฐ (7.1 ลิตรต่อ 100 กิโลเมตร) และนอกเมืองที่ 44 ไมล์ต่อแกลลอนสหรัฐ (5.3 ลิตรต่อ 100 กิโลเมตร)
หลังจากรุ่นปี พ.ศ. 2525 เจเนรัลมอเตอร์ได้ยุติการจำหน่ายเชฟโรเลต LUV ในสหรัฐ (แม้ว่ารถรุ่นปี พ.ศ. 2525 จำนวนมากจะยังคงมีจำหน่ายอยู่ในโชว์รูมต่อมาอีกหนึ่งปี) เพื่อหันมาให้ความสำคัญกับรถกระบะขนาดเล็ก S-10 ซึ่งเป็นผลิตภัณฑ์ของตนเองแทน ขณะเดียวกัน อีซูซุได้ทำการจำหน่ายรถรุ่นของตนเองควบคู่ไปกับรถ LUV ตั้งแต่ปี พ.ศ. 2524 ซึ่งเป็นปีที่บริษัทเข้าสู่ตลาดสหรัฐ โดยใช้ชื่อรุ่นว่า "อีซูซุ พีอัป" (Isuzu P'Up) (ย่อมาจากคำว่า "pickup") รุ่นของอีซูซุได้รับการออกแบบให้แตกต่างจาก LUV ด้วยกระจังหน้ารูปแบบใหม่และรายละเอียดอื่น ๆ ที่แตกต่างกัน โดยเฉพาะอย่างยิ่งตัวอักษร "ISUZU" ขนาดใหญ่บนฝาท้ายรถ พีอัปใช้เครื่องยนต์แบบเดียวกันกับ LUV ซึ่งมีให้เลือกสองชนิด ได้แก่ เครื่องยนต์เบนซิน 4 สูบเรียงขนาด 1.8 ลิตร กำลัง 80 แรงม้า (60 กิโลวัตต์) รหัส G180Z และเครื่องยนต์ดีเซลขนาด 2.2 ลิตร กำลัง 58 แรงม้า (43 กิโลวัตต์) รหัส C223 ระบบขับเคลื่อนสี่ล้อสามารถติดตั้งได้กับเครื่องยนต์ทั้งสองชนิด แต่มีให้เลือกเฉพาะในรุ่นฐานล้อสั้น อย่างไรก็ตาม มีรายงานว่าพบรุ่นขับเคลื่อนสี่ล้อฐานล้อยาวเครื่องยนต์ดีเซลบางคัน ซึ่งอาจติดตั้งโดยตัวแทนจำหน่ายหรือเป็นการดัดแปลงในภายหลัง เนื่องจากข้อตกลงการแลกเปลี่ยนเทคโนโลยีระหว่างเจเนรัลมอเตอร์กับอีซูซุ ทำให้เครื่องยนต์ดีเซลยังคงเป็นตัวเลือกหนึ่งสำหรับรถที่เข้ามาทดแทน LUV จนถึงปี พ.ศ. 2528 ต่อมาเครื่องยนต์เบนซินได้รับการปรับปรุงเป็นเครื่องยนต์เบนซิน 4 สูบขนาด 1.95 ลิตรของอีซูซุ และมีการเพิ่มรุ่นดีเซลเทอร์โบเข้ามา โดยระบบเทอร์โบชาร์จเจอร์เป็นอุปกรณ์มาตรฐานสำหรับรุ่นขับเคลื่อนสี่ล้อที่ใช้เครื่องยนต์ดีเซล
ในปี พ.ศ. 2530 ได้เปิดตัวรุ่นห้องโดยสารตอนครึ่งหรือที่เรียกว่า Spacecab แต่มีให้เลือกเพียงในสองรุ่นย่อยคือ LS และ Deluxe เท่านั้น นอกจากนี้ยังมีตัวเลือกใหม่คือ เครื่องยนต์เบนซินขนาด 2.3 ลิตร 4 สูบ ซึ่งเป็นอุปกรณ์มาตรฐานสำหรับรุ่นขับเคลื่อนสี่ล้อ การผลิตเพื่อจำหน่ายในตลาดเม็กซิโกและลาตินอเมริกายังคงดำเนินต่อไปจนถึงปี พ.ศ. 2537
รุ่นที่ 2 (พ.ศ. 2523–2531) > อเมริกาใต้

เช่นเดียวกับอเมริกาเหนือ อีซูซุ KB มักจะถูกจำหน่ายภายใต้ชื่อ "เชฟโรเลต LUV" ในทวีปอเมริกาใต้ ผลิตขึ้นในประเทศโคลอมเบีย โดยใช้ชุดประกอบสำเร็จรูป (Complete Knock Down; CKD) ที่นำเข้าจากประเทศญี่ปุ่น เริ่มดำเนินการผลิตในปี พ.ศ. 2523 เพื่อส่งออกไปยังประเทศอื่น ๆ ในทวีปอเมริกาใต้ และดำเนินการผลิตต่อเนื่องมาจนถึงการเปิดตัวรุ่น TF ในปี พ.ศ. 2531 ในช่วงเริ่มต้น รุ่นที่ประกอบขึ้นมามีรหัส K-26 และ K-28 พร้อมกับเครื่องยนต์ขนาด 1,584 ซีซี รหัส G161Z นอกจากนี้ยังมีเครื่องยนต์ดีเซลขนาด 1,951 ซีซี รหัส C190 กำลัง 62 แรงม้า (46 กิโลวัตต์) ให้เลือกอีกด้วย อีซูซุ KB โฉมนี้มีการประกอบเฉพาะที่ประเทศชิลี โดยใช้ชุดประกอบสำเร็จรูปที่นำเข้าจากประเทศญี่ปุ่น
อีซูซุ KB 2 ประตู (ชิลี)
โฮลเดน โรดีโอ (KBD26) แชสซีส์แค็บ 2 ประตู รุ่นปี พ.ศ. 2524
โฮลเดน โรดีโอ (KB) 2 ประตู (นิวซีแลนด์) รุ่นปี พ.ศ. 2528
โฮลเดน โรดีโอ (KB28) 2 ประตู LS รุ่นปี พ.ศ. 2525–2528
เชฟโรเลต LUV DLX 4 ประตู รุ่นปี พ.ศ. 2531
รุ่นที่ 3 (TF; พ.ศ. 2531–2545) > ออสเตรเลีย

โฮลเดนนำรุ่น TF เข้าสู่ตลาดออสเตรเลียในปี พ.ศ. 2531 โดยใช้ชื่อทางการค้าว่าโฮลเดน โรดีโอ ซึ่งสืบทอดชื่อมาจากรถกระบะขนาดเล็กที่ใช้พื้นฐานขาดอีซูซุและจำหน่ายโดยโฮลเดนในออสเตรเลียมาก่อนหน้านี้ โฮลเดน โรดีโอมีจำหน่ายครั้งแรกด้วยเครื่องยนต์เบนซิน 4 สูบเรียงขนาด 2.6 ลิตร กำลังสูงสุด 118 แรงม้า (88 กิโลวัตต์) ต่อมาไม่นานก็มีการเปิดตัวเครื่องยนต์ดีเซลเทอร์โบ 4 สูบเรียงขนาด 2.8 ลิตร กำลังสูงสุด 99 แรงม้า (74 กิโลวัตต์) รูปแบบตัวถังที่นำเสนอประกอบด้วย ตอนเดียวสองประตู ตอนครึ่งสองประตู (Spacecab) ซึ่งมีพื้นที่สำหรับเบาะนั่งเสริมขนาดเล็กสองที่นั่งด้านหลังผู้โดยสารตอนหน้า (พบเห็นได้น้อยมากหรือแทบไม่มีเลยในออสเตรเลีย) และสองตอนสี่ประตู (Crewcab) ซึ่งมีพื้นที่สำหรับผู้ขับขี่และผู้โดยสารอีก 4 คน มีรุ่นย่อยให้เลือกหลายรุ่น ได้แก่ DX (รุ่นพื้นฐาน) LX (รุ่นกลางขับเคลื่อนล้อหลัง รุ่นสูงสุดในกลุ่มขับเคลื่อนสี่ล้อ) และ LT (รุ่นสูงสุด มีให้เลือกเฉพาะแบบขับเคลื่อนล้อหลัง เครื่องยนต์เบนซิน Crewcab)
โฮลเดน โรดีโอที่ได้รับการปรับโฉมในปี พ.ศ. 2540 (สำหรับรุ่นปี พ.ศ. 2541) ได้เปิดตัวรุ่นย่อยใหม่นั่นคือ LT Sport โดยมีให้เลือกเฉพาะรุ่นขับเคลื่อนสี่ล้อ Crewcab เท่านั้น ถุงลมนิรภัยสำหรับผู้ขับขี่และผู้โดยสารตอนหน้าได้รับการเพิ่มเข้ามาเป็นอุปกรณ์เสริม ภายในปี พ.ศ. 2541 เครื่องยนต์ขนาด 2.6 ลิตรได้ถูกยกเลิกการผลิต และมีการทดแทนด้วยเครื่องยนต์ V6 ขนาด 3.2 ลิตร กำลังสูงสุด 188 แรงม้า (140 กิโลวัตต์ เครื่องยนต์นี้มีให้เลือกทั้งแบบขับเคลื่อนล้อหลังและสี่ล้อ รุ่นขับเคลื่อนล้อหลังมีแชสซีส์และความสูงจากพื้นเท่ากับรุ่นขับเคลื่อนสี่ล้อ แต่ไม่มีกระปุกเกียร์แบ่งกำลังและเพลาขับหน้า เครื่องยนต์ V6 ขนาด 3.2 ลิตรเคยเป็นเครื่องยนต์ที่ทรงพลังที่สุดในรถกระบะในออสเตรเลีย จนกระทั่งถูกแทนที่ด้วยโรดีโอโฉมใหม่ ซึ่งมีพื้นฐานมาจากอีซูซุ ดีแมคซ์ในปี พ.ศ. 2546 ด้วยเหตุนี้เครื่องยนต์รุ่นดังกล่าวจึงได้รับความนิยมสูงสุดในโรดีโอ และโรดีโอก็สามารถทำยอดขายได้เป็นอย่างดี โดยมีปริมาณใกล้เคียงกับโตโยต้า ไฮลักซ์ ซึ่งเป็นรถเพื่อการพาณิชย์ที่มียอดขายสูงสุดในออสเตรเลีย
โฮลเดน โรดีโอได้รับการปรับปรุงครั้งใหญ่ในปี พ.ศ. 2544 สำหรับรุ่นปี 2545 โดยมีการติดตั้งเครื่องยนต์ดีเซลใหม่ขนาด 3.1 ลิตร กำลังสูงสุด 129 แรงม้า (96 กิโลวัตต์) พร้อมระบบหัวฉีดตรง เทอร์โบชาร์จเจอร์ และอินเตอร์คูลเลอร์ การปรับปรุงครั้งนี้ยังมาพร้อมกับการเปลี่ยนแปลงรายละเอียดของรูปลักษณ์ภายนอกเล็กน้อย เช่น โคมไฟเลี้ยวแบบใส และกระจังหน้าแบบใหม่
รุ่นที่ 3 (TF; พ.ศ. 2531–2545) > ยุโรป

ในทวีปยุโรป รถรุ่นนี้ถูกจำหน่ายภายใต้ชื่อรุ่น TF ควบคู่ไปกับโอเปิล แคมโป ซึ่งเป็นรถรุ่นเดียวกันแต่มีการติดตราของโอเปิล รถรุ่นนี้ยังมีจำหน่ายในชื่อ "อีซูซุ แคมโป" อีกด้วย ในสหราชอาณาจักรมีการใช้ตรา "เบดฟอร์ด บราวา" แทนโอเปิล เมื่อตราบดฟอร์ดถูกยกเลิกไป รถรุ่นนั้นก็ถูกเปลี่ยนตราใหม่ให้เป็นว็อกซอลล์ รถเหล่านี้ได้รับการปรับปรุงเช่นเดียวกับอีซูซุ TF ในตลาดทั่วไป และมีรูปแบบของตัวถังให้เลือกหลากหลาย โดยมักจะจับคู่กับเครื่องยนต์ดีเซล
รุ่นที่ 3 (TF; พ.ศ. 2531–2545) > อเมริกาเหนือ

ในทวีปอเมริกาเหนือ รถตระกูล TF ได้เปิดตัวในปี พ.ศ. 2531 โดยใช้ชื่อจำหน่ายเพียงแค่ "อีซูซุ พิกอัป" อีซูซุได้ผลิตรถรุ่น TF อย่างต่อเนื่องในโรงงานผลิตที่เมืองลาฟาแยต รัฐอินดีแอนา จนถึงปี พ.ศ. 2539 ก่อนจะมีการแทนที่ด้วยรุ่นออมเบร ซึ่งเป็นรถที่พัฒนาขึ้นจากพื้นฐานของเชฟโรเลต S-10 เครื่องยนต์ที่ใช้สำหรับรถรุ่นนี้ในรุ่นปี พ.ศ. 2534 ถึง 2537 มีเพียง 3 ขนาด ได้แก่ เครื่องยนต์ดีเซลขนาด 2.3 ลิตร รหัส 4ZD1 กำลังสูงสุด 96 แรงม้า (72 กิโลวัตต์), เครื่องยนต์ดีเซลขนาด 2.6 ลิตร รหัส 4ZE1 กำลังสูงสุด 120 แรงม้า (88 กิโลวัตต์) และเครื่องยนต์เบนซิน V6 ขนาด 3.1 ลิตร ผลิตโดยเจเนรัลมอเตอร์ รหัส LG6 กำลังสูงสุด 120 แรงม้า (89 กิโลวัตต์) และแรงบิดสูงสุด 170 ปอนด์-ฟุต (230 นิวตัน-เมตร) รุ่นเครื่องยนต์ 2.3 ลิตรถือเป็นรถยนต์ค์ส่วนบุคคลรุ่นสุดท้ายที่ใช้ระบบจ่ายน้ำมันเชื้อเพลิงแบบคาร์บูเรเตอร์ที่จำหน่ายในสหรัฐ (รุ่นปี พ.ศ. 2537) นอกจากนี้ยังมีรุ่นหนึ่งตันที่มีน้ำหนักบรรทุกสูงขึ้น ออกแบบมาเพื่อการใช้งานหนักเป็นพิเศษ โฉมนี้ยังคงจำหน่ายในประเทศเม็กซิโกและลาตินอเมริกาจนกระทั่งการผลิตสิ้นสุดลงในปี พ.ศ. 2559